**სს “საქართველოს რკინიგზა”**

**დირექტორთა საბჭოს დადგენილება**

2017 წლის 29 ივნისი №2/28

**”სატვირთო გადაზიდვების ტარიფები და დამატებითი საფასურები”-ში დამატებისა და ცვლილების შეტანის შესახებ**

1. ცნობად იქნას მიღებული სს ”საქართველოს რკინიგზის” ფილიალ ”საქართველოს რკინიგზის სატვირთო გადაზიდვების ფილიალის” 2017 წლის 29 ივნისის №28654 მოხსენებითი ბარათი.
2. მოწონებულ იქნას საქართველოსა და აზერბაიჯანის რკინიგზათა წარმომადგენლების 2017 წლის 19 ივნისისა და ”ტრანსკასპიური საერთაშორისო სატრანსპორტო მარშრუტის (TMTM)” ასოციაციის მუშა ჯგუფისა და დამფუძნებელთა საერთო კრების 2017 წლის 13-14 ივნისის ოქმები (თან ერთვის).
3. საქართველოს სარკინიგზო კოდექსის 64-ე მუხლის შესაბამისად, დირექტორთა საბჭოს 2016 წლის 29 ნოემბრის №30/50 დადგენილებით დამტკიცებულ ”სატვირთო გადაზიდვების ტარიფები და დამატებითი საფასურები”-ში შეტანილ იქნეს დამატება და ცვლილება, კერძოდ:

**ა)** მუხლი V-ის მე-3 პუნქტი ჩამოყალიბდეს შემდეგი რედაქციით:

”3. საქართველოს რკინიგზაზე სადგურ გარდაბნის გავლით შემოსულ “ნავთობის და ნავთობპროდუქტების” გადაზიდვის შემთხვევაში 75 კმ-ის ჩათვლით ნაკლებ მანძილზე ვრცელდება კოეფიციენტი - 4, ხოლო 76 კმ-დან 100 კმ-ის ჩათვლით მანძილზე - 3.5, ამ ტვირთების სხვა მიმართულებებით გადაზიდვისას 100 კმ-ის ჩათვლით ნაკლებ მანძილზე ვრცელდება კოეფიციენტი- 2,5, ხოლო დანარჩენი ტვირთებისთვის საქართველოს რკინიგზაზე 50 კმ-ის ჩათვლით ნაკლებ მანძილზე გადაზიდვისას ვრცელდება კოეფიციენტი - 2.”.

**ბ)** მუხლი V-ს დაემატოს ახალი 46-ე პუნქტი:

”46. რკინიგზის ინვენტარული პარკის ვაგონებით, სადგურ გარდაბანი ექსპ.-ფოთის (მათ შორის ფოთის პორტი) მიმართულებით კალიუმის სასუქის (კოდი- 31040) გადაზიდვისას, როდესაც გამომგზავნი ქვეყანა თურქმენეთია, დადგინდეს სპეცტარიფი 7,60 აშშ დოლარი ერთ ტონა ტვირთზე.”

**გ)** მუხლი V-ს დაემატოს ახალი 47-ე პუნქტი:

”47. რკინიგზის ინვენტარული პარკის ვაგონებით, სადგურ გარდაბანი ექსპ.-ფოთის (მათ შორის ფოთის პორტი) მიმართულებით ნავთობის კოქსის (კოდი- 27131200, 27131100) გადაზიდვისას, როდესაც გამომგზავნი ქვეყანა თურქმენეთია, დადგინდეს სპეცტარიფი 8,50 აშშ დოლარი ერთ ტონა ტვირთზე.”

**დ)** მუხლი VII-ის მე-5 პუნქტის გ) ქვეპუნქტს დაემატოს ახალი აბზაცი შემდეგი რედაქციით:

”ერთი წლის განმავლობაში სადგურ გარდაბანის გავლით სადგურ ფოთამდე, ფართო-წყლამდე ჯამში 120 ათასი და მეტი ტონა თხევადი გაზის (2711) გადაზიდვისას, როდესაც გამომგზავნი სადგური ყაზახეთის რკინიგზის სადგურია, საბანკო გარანტიის არსებობის შემთხვევაში, დადგინდეს მოცულობითი ტარიფი გადაზიდვის მთელ მოცულობაზე - 9,28 აშშ დოლარი ერთ ტონა ტვირთზე, უკან დასაბრუნებელი ცარილი საკუთარი ვაგონის გადაზიდვის ღირებულების ჩათვლით.”

**ე)** მუხლი XI-ის მე-3 პუნქტის ცხრილის შემდეგ დაემატოს ახალი აბზაცი შემდეგი რედაქციით:

”აღნიშნული გადაზიდვების სადგურ სამურ/იალამის გავლით განხორციელებისას, გადაზიდვის ტარიფი შეადგენს: 20 ფუტიანი კონტეინერისათვის (დატვირთული; ცარიელი) – 0,26 აშშ დოლარს კონტეინერ-კილომეტრზე, ხოლო 40 ფუტიანი კონტეინერისათვის (დატვირთული; ცარიელი) – 0,42 აშშ დოლარს კონტეინერ-კილომეტრზე.

რკინიგზის სადგურ დოსტიკ/ალტინკოლიდან - სლავკოვის დანიშნულებით და უკუმიმართულებით, დატვირთული 40 ფუტიანი კონტეინერის გადაზიდვაზე ტარიფი შეადგენს - 0,40 აშშ დოლარს კონტეინერ-კილომეტრზე.

რკინიგზის სადგურ დოსტიკ/ალტინკოლიდან სადგურ ბათუმი/ფოთის (მათ შორის პორტები, ბათუმის რკინიგზის საბაჟო საწყობი) გავლით თურქეთის დანიშნულებით და უკუმიმართულებით დატვირთული 40 ფუტიანი კონტეინერის გადაზიდვაზე ტარიფი შეადგენს - 0,40 აშშ დოლარს კონტეინერ-კილომეტრზე.”

**4.** დადგენილების მე-3 პუნქტის ”ა” ქვეპუნქტი ძალაში შევიდეს ხელმოწერიდან ერთი თვის შემდეგ, ხოლო დადგენილების ამ პუნქტის სხვა ქვეპუნქტები ხელმოწერის დღიდანვე და მათი მოქმედების ვადა განისაზღვროს 2017 წლის 31 დეკემბრის ჩათვლით, გარდა ”დ” ქვეპუნქტისა.

**5.** ფილიალმა “ვორლდ ბიზნეს სოლუშენსი”  (ლ.კუკავა) უზრუნველყოს შესაბამისი ცვლილების შეტანა სატვირთო გადაზიდვების ბილინგის ერთიან ელექტრონულ სისტემაში.

**6.** კონტროლი დადგენილების შესრულებაზე განახორციელოს ფილიალ ”სატვირთო გადაზიდვების ფილიალის” დირექტორის მოადგილემ (კ. გუდიაშვილი).

**დირექტორთა საბჭოს**

 **თავმჯდომარე მ. ბახტაძე**